Панде Јаревски

Панде Јаревски (роден на  година во ) — илустратор и еден од основачите на македонската современа карикатураSuvremena makedonska karikatura .

 Животопис 
Панде Јаревски е роден на 24 април 1922 година во село Буково, Битолско, во земјоделско-печалбарско семејство. 
Основно и средно училиште завршува во Битола каде и матурирал во 1940 година. 
Учесник е во НОБ. 
По ослободувањето ја посетувал - Париската дописна школа за цртање и илустрирање. 
Првите новински карикатури ги објавил во весникот „Единство“ од Скопје каде бил ангажиран како професионален карикатурист - илустратор во 1950 година.
Од 1950 година бил избран за член на редакцијата на списанието „Остен“.
Од 1953 година е редовен карикатурист и илустратор во весникот „Нова Македонија“.
Свои карикатури објавувал и во: „Народна задруга“, подоцна „Трибина“, „Вечер“, „Трудбеник“, „Стопански весник“, „Млад борец“хронологија.

 Творештво 
Покрај бројните карикатури објавувани најчесто во весникот „Нова Македонија“и списанието „ Остен“ се занимавал и со илустрации на книги за деца а за „Просветно дело“ илустрира и поголем број учебници за основните училишта, кои биле издадени и печатени на македонски, албански и турски јазик.

Во 1976 година го објавил зборникот на карикатури „Длабоко орање – тематски цртан хумор за село“, во кој биле ретроспективно собрани и публикувани неговите карикатури. 
Реализирал повеќе изложби на карикатури особено во Галријата „Остен“, како и учествувал во традиционалната „Светска галерија на карикатури“ во Скопје.

Автор е и на еден од првите македонски стрипови објавен по ослободувањето - „Чорбаџи Вангел прислушкуе“ од 1946 година, објавен во весникот „Единство“. 
Создал и серија на цртани филмови за деца под наслов „ПРИКАЗНИ ОД ДЕДОВОТО ЛУЛЕ“ според мотиви од Марко Цепенков, прикажувани на Македонската телевизија во 70-те години.

 Награди 
 Спомен-плакета за долгогодишна соработка во издавачката дејност, издавачкото претпријатие „Просветно дело“,
 Награда „13 Ноември“ на град Скопје за публицистичка дејност од областа на „Новинската карикатура“

 Публикации 
„Итар Пејо- Македонски хумористични приказни“ од Стале Попов - илустрацииJarevski, Pande.
 Илустрации за книгоиздателството „Македонска книга“ од Скопје
„Немирни години“ - (романизирана повест за царот Самоил)“ - од Драган Ташковски - изработка на илустрации
„Карпош - македонскиот селски крал“ (Романизирана повест за Карпошовото востание) - Драган Ташковски - изработка на илустрации
„Детски раскази“ - Владимир Назор - изработка на илустрации
„Гриваревите деца “ - Франц Бевк - илустрации
„Басни“ - Крилов - изработка на илустрации
„Првите цутови“ од Борис Бојаџиски - изработка на илустрации
„Македонски народни приказни“ - изработка на илустрации
„Вели Јоже“ - Владимир Назор - изработка на илустрации
„Волшебното самарче“ - Ванчо Николески - изработка на илустрации
„Ајдучка легенда“ - Карел Чапек - изработка на илустрации
„Црвениот гусар“ - Џемс Фенимор Купер - изработка на илустрации
„Барон Минхаузен“ - Готфрид Аугуст Биргер - изработка на илустрации
„Деца јунаци“ - Македонски јуначки народни песни - изработка на илустрации
„Раскази за деца“ – Марко Цепенков - изработка на илустрации
 Десет сликовници за деца од Марко Цепенков - изработка на илустрации

Наводи

Категорија:Македонски карикатуристи